Kenterberija (boro)
Kenterberijas pilsēta (angļu: City of Canterbury) ir nemetropoles distrikts ar lielpilsētas un boro statusu Kentas grāfistē Anglijā, Apvienotajā Karalistē. Izvietojies grāfistes ziemeļaustrumu daļā, robežojas rietumos ar Sveilu un Ešfordu, dienvidos — ar Folkstonu un Haitu, austrumos — ar Duvru un Tenitu. Ziemeļos krastus apskalo Ziemeļjūras Temzas estuārs. Distrikta lielākā apdzīvotā vieta un administratīvais centrs ir Kenterberija.